Kui nõukogude ajal võeti arvele Kaitseliidu liikmed, siis saksa ajal asuti registreerima Rahva Omakaitsesse kuulunuid. Kuid leidub selliseidki kes mõlemasse kuuluda jõudsid. Heinrich Kruusi oli arvatud Kaitseliidu Tallinna Maleva orkestri liikmeks 27. augustil 1936 isikliku sooviavalduse alusel, ta oli orkestri malevkonna tegevliige. Hiljem sai temast 7. Hävituspataljoni orkestri vanem. 1942. aasta juurdlusmaterjalide alusel oli ta kommunistliku riigikorra pooldaja.